Malta huwa pajjiż fejn għandna abbundanza ta' ħdura (l-iżjed f'xi elezzjoni ġenerali!) U toroq aħjar minn tal-Ġermanja u servizz ta' trasport pubbliku iżjed komdu minn ta' Londra. Pajjiż fejn jirrenja s-sens komun pajjiż magħruf għall-ġenorożità. Iżda naħseb għandna nkunu magħrufin ukoll għall-passatemp favorit tagħna; li neħlu fit-traffiku u li mimlijin praspar! Nibdew bil-kaċċaturi; persuna li taħdem għal ħobża ta' kuljum iżda xi ftit minnhom mimlijin praspar. Tajjeb ngħidu li t-tajr ta' Malta itir fil-baxx (l-iżjed quddiem xi tank tal-ilma jew ' ' tad-dawl) għax naħseb għalhekk issib it-tank iżjed imtaqqab minn Karius meta l-Liverpool lagħbu kontra r-Real Madrid. It-trasport pubbliku huwa praspura mill-bidu sal-aħħar. L-ewwel wara li għaffiġna s-sistema qadima li ma tantx kient ħażina, ġibna operatur li ġabilna kollox . Karozzi jieħdu n-nar wara li l-operatur telaq b'dejn ta' ĦAMSIN MILJUN ewro. Issa l-operatur mhux ħażin ejja ngħidu hekk. Iżda s-sewwieqa jġibulek għajnejk wara widnejk. Minn jibqa' għaddej bit-tabbella mitfija għax ma jkollux aptit jieqfa għax jitlef il-logħba tal-Inter (jaraha jew ma jarahiex , xorta minn drò sa telfa.) Tkun ilek xi siegħa tistenna u tgħaddi u jgħidlek " ! Daqt tiġi oħra ta." Imbagħad meta titlaq tara wara vojt u kulħadd jifolla quddiem, tgħidilhom kemm tgħidilhom xorta ħadd ma jiċċaqlaq pied! Jew tkun fuq xi stejġ viċin tar jibqa' għaddej qishu xejn mhu xejn u jgħidu li ma rawkx jew ikun daru wisq u stordew xi ftit jew xi ħaġa mill-vista, għax jekk dik il-problema hawn wieħed il-Fgura jagħmillek lenti u frejm għal ħmistax-il ewro biss. Naqilbu ftit is-suġġett fuq it-toroq. Hawn Malta m'għandniex programm spazjali iżda b'kull ħofra li ssib malajr tispiċċa mal-qamar l-iżjed tkun qed is-suq xi u tagħfsilha xi naqra, malajr issib ruħek ħdejn il-qamar! Waħda mill-iżjed toroq famużi f'Malta hija bla dubju il-' ' (nefqa ta' tlieta u ħamsin miljun ewro.) Issa din mhijiex xi triq qadima għax inbniet ftit ta'snin ilu. It-toroq Maltin huma jiżżejnu s-sena kollha mhux biss fil-milied għax mimlija b'kull tabbela biex żgur tiġbidlek għajnejk minn fuq it-triq. Fost it-tabelli li ssib fit-toroq tagħna ssib xi waħda . Immishom iżidu dgħajsa għax wara l-praspura ta' ftit ġimgħat ilu kien ikun jaqbillek iżjed li toħroġ bid-dgħajsa milli bil-karozza! Wasalt biex nikkonkludi dan il-lament dwar il-ħajja ta' kuljum fil-gżira tagħna. Qabel ma nħallikom nixtieq nikkowota vers mill-kanzunetta ta' John Bundy bl-isem ta' ' Pajjiż tal-mikimaws' fejn: "konna u għadna ngħixu f'pajjiż tal-miki maws..."
Kitba umoristika – Adam Camilleri Yr8: PRASPURA WARA L-OĦRA